CELEX: 62021TN0490
Language: fi
Date: 2021-08-11 00:00:00
Title: Asia T-490/21: Kanne 11.8.2021 – Vanhoudt v. EIP

18.10.2021   
            
            
               FI
            
            
               Euroopan unionin virallinen lehti
            
            
               C 422/20
            
         
      Kanne 11.8.2021 – Vanhoudt v. EIP
      (Asia T-490/21)
      (2021/C 422/28)
      Oikeudenkäyntikieli: ranska
      
         Asianosaiset
      
      
         Kantaja: Patrick Vanhoudt (Gonderange, Luxemburg) (edustajat: asianajajat L. Levi ja A. Champetier)
      
         Vastaaja: Euroopan investointipankki (EIP)
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  toteaa, että kanne voidaan ottaa tutkittavaksi ja että se on perusteltu
               
            ja tämän johdosta:
      
                  —
               
               
                  kumoaa 16.12.2020 tehdyn päätöksen siltä osin, kuin sillä hylättiin kantajan hakemus EIP:n varapääjohtajan kansliapäällikön tehtävään ja nimitettiin siihen [luottamuksellinen (1)];
               
            
                  —
               
               
                  kumoaa tarvittaessa 17.5.2021 tehdyn päätöksen, joka annettiin tiedoksi kantajalle 18.5.2021 ja jolla hylättiin kantajan 18.12.2020 ja 17.3.2020 tekemät hallinnonsisäiset valitukset;
               
            
                  —
               
               
                  velvoittaa Euroopan investointipankin korvaamaan kantajalle aiheutuneen aineettoman vahingon, joka on kohtuullisesti arvioituna 4 000 euroa.
               
            
                  —
               
               
                  velvoittaa Euroopan investointipankin korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1.
               
               
                  Ensimmäinen kanneperuste koskee menettelyvirheitä sekä sisäistä liikkuvuutta ja ylennyksiä koskevien ohjeiden rikkomista. Kantaja vetoaa tämän osalta muun muassa siihen, ettei hänelle ole missään vaiheessa tehty selkoa valintaperusteista eikä valintalautakunnan kokoonpanosta.
               
            
                  2.
               
               
                  Toinen kanneperuste koskee hakuilmoitusta ja ilmeisiä arviointivirheitä. Kantaja esittää väitteensä tueksi, että valintamenettelyssä valituksi tullut hakija ei selvästikään täyttänyt vahvistettuja valintaperusteita.
               
            
                  3.
               
               
                  Kolmas kanneperuste koskee perusteluvelvollisuuden laiminlyöntiä.
               
            
                  4.
               
               
                  Neljäs kanneperuste koskee edellä mainittujen ohjeiden ja hakuilmoituksen lainvastaisuutta sekä yhdessä että erikseen siltä osin kuin niissä ei ole otettu huomioon oikeusvarmuuden, avoimuuden ja hyvän hallinnon periaatteita.
               
            
         (1)  Poistetut luottamukselliset tiedot.